# **Latvijas Universitātes Sociālo zinātņu fakultātes Socioloģijas nodaļa, Politikas zinātnes nodaļa un Sociālo un politisko pētījumu institūts**

# **“Novadu spēles”**

NOLIKUMS

**APSTIPRINĀTS**  
**ar Latvijas Universitātes Sociālo zinātņu fakultātes Domes 2016. gada 2. novembralēmumu Nr. 2960-V2-2/60**

**1. Spēles mērķi.** Veicināt jauniešu interesi par reģionālo attīstību un pētniecību. Interesantā un inovatīvā veidā parādīt, kā sociālās zināšanas  var izmantot novadu attīstībā, uzņēmējdarbībā, rūpēs par līdzcilvēkiem, jauniešu dzīves organizēšanā, sabiedriskās dzīves organizēšanā un citās dzīves jomās.

**2. Spēles organizācija. „Novadu spēles”** organizē Latvijas Universitātes (LU) Sociālo zinātņu fakultātes (SZF) Socioloģijas un Politikas zinātnes nodaļas sadarbībā ar Sociālo un politisko pētījumu institūtu (SPPI) LU pētniecības projekta “Ilgtspējīga nācijas attīstība un dzīves kvalitāte” ietvaros un projektu EEZ/NFI/S/2015/024 “Mobilitāte politikas zinātnē un socioloģijā”.

**3. Spēles norise. Spēle tiek organizēta 2 kārtās:**

3.1. pirmajā kārtā komisija izvērtē iesniegtos mājasdarbus un izvēlas dalībniekus otrajai kārtai. Komandu pieteikšanās spēlei notiek līdz **2017. gada 15. februārim** aizpildot elektronisko pieteikuma anketu: <http://www.lu.lv/skoleniem/novaduspeles>, mājasdarbi tiek iesūtīti līdz **2017. gada 15. martam**, 1. kārtas rezultāti un uzaicinājums uz 2.konkursa kārtu tiek publiskoti LU SZF mājas lapā www.lu.lv/szf  **2017. gada 29. martā**;

3.2. otrajā kārtā piedalās tikai tās komandas, kas izturējušas konkursa pirmo kārtu. Otrā kārta notiek **2017. gada 7. aprīlī**  plkst. 10:00 LU Sociālo zinātņu fakultātē, un pēc tās tiek paziņoti konkursa rezultāti.

**4. Līdzdalība spēlē. Spēlē** var piedalīties vidusskolēnu (10.-12.klase) komandas, kas iesniedz mājasdarbus atbilstoši kārtībai, kādu nosaka šis nolikums. Komandā ir 5-8 dalībnieki, katrai komandai ir kapteinis. Spēlei sagatavoties palīdz skolotājs-konsultants.

**5. Mājasdarbu raksturojums.** Spēles pirmajā kārtā komandas iesniedz pētniecisku darbu „Uzņēmējdarbība manā novadā: iespējas un izaicinājumi”. Darba apjoms – apmēram 15 lapaspuses. Ieteicamā darba struktūra:

Ievads

1. Mūsu novads (Novada raksturojums – cilvēki, platība, saimnieciskā darbība, kultūras dzīve, izglītības iestādes, vides un ekoloģiskā situācija u.c.)
2. Novada SVID analīze
3. Uzņēmējdarbības attīstības iespējas novadā.

Noslēgums

Izmantoto avotu saraksts

Spēles otrajā kārtā komandas klātienē prezentē komandas logo, devīzi un novada vizītkarti.

Mājas darba sagatavošanai jāizmanto iepriekš veikto pētījumu datu bāzes (piemēram, [www.sustinno.lv](http://www.sustinno.lv)), statistika ([www.csb.gov.lv](http://www.csb.gov.lv)), kā arī Pārskati par tautas attīstību u.c. LU SZF SPPI veiktie pētījumi (pieejams arī elektroniski [www.szf.lu.lv/petnieciba](http://www.szf.lu.lv/petnieciba/)) u.c.

**6. Spēles vērtēšana.**

**Maksimālais spēlē iegūstamo punktu skaits – 100**

**Pirmā kārta.** Visus iesniegtos mājasdarbus izvērtē konkursa komisija, novērtējot tos ar ne vairāk kā 30 punktiem pēc šādiem vērtēšanas kritērijiem:

* problēmu izvēle un pamatojums (5 punkti);
* argumentācijas kvalitāte (5 punkti);
* zinātnisko metožu pielietojuma kvalitāte (5 punkti);
* praktiskās rekomendācijas novada attīstībai (5 punkti);
* darba izpildījuma kvalitāte – valoda, noformējums (5 punkti);
* oriģināls, izcils izpildījums (5 punkti).

**Otrā kārta.** LU SZF notiek spēles dalībnieku radošo mājasdarbu prezentācija un erudīcijas konkurss. Spēles noslēgumā novadu komandas tiek apvienotas reģionu komandās, lai kopīgi analizētu sociālās inovācijas. Komandu prezentācijas un piedalīšanās reģiona komandas darbā tiek vērtēta ar ne vairāk kā 70 punktiem pēc šādiem vērtēšanas kritērijiem:

* komandas logo, devīzes un novada vizītkartes prezentācija (20 punkti);
* erudīcijas par reģionālās attīstības jautājumiem konkurss (30 punkti);
* argumentācijas un komunikācijas prasmes darbojoties reģiona komandā (20 punkti).

Komandas prezentācijas maksimālais ilgums – 5 minūtes. „Novadu spēļu” uzvarētāja komanda saņem SZF Socioloģijas un Politikas zinātnes nodaļu un SPPI balvas.

**7. Konkursa komisijas.** Konkursa komisijas sastāvu ar komisijas priekšsēdētāju, priekšsēdētāja vietnieku, sekretāru un vismaz 2 komisijas locekļiem pirmās un otrās kārtas izvērtēšanai apstiprina ar Latvijas Universitātes Sociālo zinātņu fakultātes dekāna norādījumu pēc nodaļu priekšlikuma līdz 2017.gada 1.martam.

**Papildus informācija:**   
Latvijas Universitātes

Sociālo zinātņu fakultāte   
Lomonosova iela 1A, Rīga    
e–pasts: [evija.zaca@lu.lv](mailto:evija.zaca@lu.lv); [aija.zobena@lu.lv](mailto:aija.zobena@lu.lv); [iveta.reinholde@lu.lv](mailto:iveta.reinholde@lu.lv)